Nebula

Ang nebula (mula sa Latin: "ulap") ay isang interstellar cloud (ulap na interstelar) na binubuo ng cosmic dust (kosmikong alikabok), hidroheno, helyo at ibang mga gas na naging ion. Sa orihinal, ginamit ang katawagan upang isalarawan ang kahit anumang nakakalat na bagay na pang-astronomiya, kabilang ang galaksiya sa labas ng Daang Magatas o Milky Way. Halimbawa, minsan tinukoy ang Galaksiyang Andromeda bilang Nebulang Andromeda (at ang mga galaksiyang paikot bilang "mga nebulang paikot") bago nakumpirma ang totoong kalikasan ng mga galaksiya noong unang bahagi ng ika-20 dantaon nina Vesto Slipher, Edwin Hubble at iba pa.

Karamihan sa mga nebula ay malawak ang laki; mayroong mga daang sinag-taon ang diyametro ng ilan. Makikita ang isang malapit na nebula ng mata ng tao mula sa Daigdig bilang mas malaki ngunit hindi mas maliwanag. Ang Nebulang Orion, ang pinakamalinag na nebula sa kalangitan at sinasakop ang isang lugar na doble ang anggular na diyametro ng kabilugan ng Buwan, ay makikita ng mata lamang ngunit nalalaktawan ng mga naunang astronomo.

Mga sanggunian

Astronomiya